**OPIS PREDMETU ZÁKAZKY**

1. **Názov predmetu zákazky:** Servis kancelárskej techniky

Predmetom zákazky je obstaranie služby: **Servis kancelárskej techniky** pre potreby útvarov v materiálnej pôsobnosti Centra podpory Bratislava Ministerstva vnútra SR a Sekcie ekonomiky Ministerstva vnútra SR.

1. **Hlavný kód CPV:**

50310000-1 Údržba a opravy kancelárskych strojov

1. **Rozdelenie predmetu zákazky na časti:**

Požaduje sa predloženie ponuky na celý predmet zákazky, predmet zákazky nie je rozdelený na časti.

1. **Termín splnenia zákazky:**

Plnenie zákazky bude najneskôr do konca kalendárneho roka 2023.

1. **Hlavné miesto poskytovania služieb:**

Prevádzka uchádzača

Miesto prevzatia a odovzdania zariadenia do resp. z opravy:

- Ministerstvo vnútra Slovenskej republiky, Centrum podpory Bratislava, Špitálska 14, 812 28 Bratislava.

- Sekcia ekonomiky Ministerstva vnútra Slovenskej republiky, Košická 47, 812 72 Bratislava.

1. **Technická špecifikácia / opis predmetu zákazky:**

Predmetom zákazky je pozáručný servis kancelárskej techniky (skartovacie stroje, laminovacie stroje, viazacie stroje, písacie mechanické a elektrické stroje, kalkulačné stroje, označovacie stroje, rezacie stroje a pod.). Zaistenie opráv a pozáručného servisu zahŕňa zabezpečenie riadneho a bezproblémového chodu strojov, vykonanie údržby zariadení, vykonanie prehliadky zariadení, včasného odstránenia závad, výmeny poškodených a nefunkčných komponentov zariadení, nastevnie a preskúšanie zariadení a v prípade opotrebovanosti, zastaranosti a nerentabilnosti opravy zariadenia vystavenie písomného potvrdenie o tejto skutočnosti.

Jedná sa zariadenia rôznych značiek a typov rozmiestnených na útvaroch v pôsobnosti Ministerstva vnútra Slovenskej republiky.

V cene hodinovej sadzby servisného výkonu musia byť zahrnuté náklady spojené s vystavením písomného potvrdenia resp. technického posudku o neefektívnosti opravy v prípade, že oprava nebude možná, prípadne nebude rentabilná.

V cene hodinovej sadzby servisného výkonu musia byť zahrnuté všetky náklady, ktoré sú spojené s plnením zákazy - priame i nepriame náklady na predmet zákazky, vrátane dopravy z miesta prevzatia zariadenia do miesta poskytnutia služby ako aj nákladov na dopravu z miesta poskytnutia služby na miesto odovzdania zariadenia (uvedené v bode 5. Opisu predmetu zákazky).

Do ceny za jednu hodinu servisného výkonu sa nezapočítavajú náhradné diely, nakoľko konkrétna potreba výmeny daného náhradného dielu bude verejnému obstarávateľovi známa až v čase vykonávania servisného zásahu.

Servis a oprava sa bude vykonávať na základe vystavenej čiastkovej objednávky.

Predpokladané množstvo predmetu zákazky

|  |  |  |
| --- | --- | --- |
| Por. č. | Názov tovaru/služby | Predpoklad. množstvo  (h) |
| 1. | Hodinová sadzba servisného výkonu | 100 |

Náhradné diely - pri opravách je možné použiť iba originálne, nové, nepoužité náhradné diely dodávané výrobcom príslušných strojových zariadení, ktoré nesmú byť repasované. V prípade, ak výrobca strojového zariadenia ukončil servisnú podporu strojového zariadenia a originálne náhradné diely sa už nevyrábajú, môže byť na opravu použitý iný než originálny náhradný diel. Cena za použitý materiál a náhradné diely bude stanovená v zmysle platného aktuálneho cenníka poskytovateľa služby, v prípade, že poskytovateľ služby nedisponuje cenníkom materiálu a náhradných dielov, bude cena stanovená na základe dohody zmluvných strán tak, že cena bude určená z nákupných cien poskytovateľa (vrátane cla, dopravy a ostatných súvisiacich nákladov), ktoré môžu byť navýšené o max. 10 %. Prílohou faktúry obsahujúcej cenu za materiál a náhradné diely použité pri výkone činnosti musí byť účtovný doklad o nákupnej cene predmetného materiálu a náhradných dielov.

1. **Podmienky týkajúce sa zmluvy**

Výsledkom verejného obstarávania budú objednávky na dodanie požadovaného množstva predmetu zákazky. Verejný obstarávateľ nie je povinný zakúpiť predpokladané množstvo tovaru/služby. Celkové zakúpené množstvo tovaru/služby bude závisieť výlučne od potrieb verejného obstarávateľa počas trvania tejto zákazky. Cena dodaného tovaru/služieb bude fakturovaná v súlade s cenami uvedenými v predloženej cenovej ponuke a to počas celého obdobia trvania zákazky.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

1. **Doplňujúce informácie**

Zákazka sa týka projektu financovaného z fondov Európskej únie: nie